
Voi începe conferința mea amintind câteva elemente ale vizitei Sfântului 
Părinte în Africa, din 1985. Felul în care el se ruga, cum se purta în timpul 
Liturghiei, a fost pentru noi un prilej de încurajare. Eu eram o dată în plus 
emoționat, deoarece, în acelaşi an, episcopul m-a trimis la Roma, la studii, o 
lună după venirea papei. Aceste călătorii, în ceea ce-i priveşte pe responsabilii 
bisericeşti din Occident care vin la noi, papa, cardinali, episcopi, călătoria afri- 
canilor la Roma, sinodul african în care papa a adunat mulţi episcopi de-ai 
noştri timp de o lună, ca să reflecteze împreună, toate acestea au ajutat să 
se schimbe puţin roadele misiunii care suntem noi. 

Misionarii au adus roade mature. Au fost plantați copaci în Africa şi unele 
roade s-au copt, altele, în schimb, nu, altele s-au distrus: un fost seminarist 
a ajuns preşedinte al Republicii, şi acesta e un rod, chiar dacă nu a ajuns preot. 
După 500 de ani de evanghelizare în Angola, iar la noi, după 100-150 de ani 
de evanghelizare, avem o moştenire misionară de gestionat, şi pentru asta îi 
mulțumim lui Dumnezeu. Pentru noi, aceasta este o provocare atât de mare, 
încât nu se poate glumi pe această temă. A vorbi de evanghelizare, pentru noi, 
nu e un lucru uşor, e o activitate de reflecţie pentru toate generaţiile: gene- 
rația părinţilor noştri, a preoților, a episcopilor, a cardinalilor care au mai 
mult de 50 de ani (eu lucrez cu un cardinal care are 71 de ani), apoi vine gene- 
rația mea, a celor care au 40-50 de ani, apoi avem o altă generație, aceea a 
preoţilor tineri, între 25-35 de ani, şi apoi, seminariştii, a patra generaţie, care 
merge înainte. Aceste generații ne-au favorizat. 

Am adus cu mine o carte a cardinalului Tomko (fost prefect al Congregaţiei 
pentru Evanghelizarea Popoarelor), care se numeşte Misiunea în mileniul 
al III-lea. Actualitate. Fundamente. Perspective. 'Tot ce vă voi spune de acum 
înainte se află în această carte. 

Cardinalul Arinze a scris şi el o carte, Religions for peace. El a fost 18 ani 
preşedintele Consiliului Pontifical pentru Dialog Inter-religios, iar de rezul- 
tatele muncii sale profită şi Africa, deşi mai avem încă zone fierbinţi. Vedem, 
aşadar, cum prima generaţie ne vorbeşte prin intermediul cărților. A doua 
generaţie, aceea a noastră, este aceea a teologilor. Şi noi avem câțiva teologi, 
care scriu mult, în engleză şi în franceză. 

După ce am terminat Seminarul, profesorul de teologie m-a sfătuit, pentru 
a fi mereu la zi, să iau o revistă de teologie, să mă abonez sau să iau un autor 

important. Un autor camerunez, preot din dieceza mea, aflat în exil în Ca- 
nada, Jean Marc Ela, scrie foarte mult în legătură cu Biserica noastră. El 
a lucrat mult în nord, în sud, în zona musulmană şi în cea acoperită de junglă. 
El este sociolog şi noi trăim ceea ce el scrie, deoarece el vorbeşte despre reali- 
tatea de acolo. El a scris o carte de meditații despre Ioan Botezătorul, foarte 
diferită de cărțile care se scriu de obicei pe acest subiect. El ni-l prezintă pe 
Ioan Botezătorul, fiu de preot, care nu vrea să devină la rândul său preot, ci 
rămâne profet. Predică pe malul Iordanului, lumea vine la el şi îl întreabă ce 
să facă, iar el le răspunde. Jean Marc Ela a dat acestei cărți următorul titlu: 
De la convertire la reforma Bisericilor africane. El foloseşte mult a doua parte 
a acestui titlu: reformă. Alte cărți pe care le-a scris sunt Restituirea istoriei 
societăților africane şi A regândi teologia africană. 

Vedem că s-a făcut ceva, dar pentru noi, acum, a venit vremea sintezei: tre- 
buie să asimilăm ce s-a făcut până acum şi să mergem mai departe, lăsând 
toate slăbiciunile înapoi. Titlul discursului meu este A fi creştin şi a fi afri- 
can. Noi trebuie să trăim ambele realități: pe de o parte, ne-am născut într-o 
cultură pe care o trăim. Pe de altă parte, suntem renăscuțţi prin botez la o altă 
viață. Eu am 50 de ani de la botez: am fost botezat la trei zile după naştere. 
Având un frate preot, tata nu putea să-şi lase băiatul nebotezat. Ca atare, 
imediat ce m-am născut, am fost botezat la spital de către paroh şi m-am în- 
tors în pădure. Asta a fost bine, deoarece harul m-a ajutat! Moştenirea pe care 
o avem nu am căutat-o, ci am primit-o de la generaţiile trecute. Am celebrat 
pe 31 decembrie 25 de ani de preoție şi 50 de ani de viață, iar părinții mei au 
sărbătorit 50 de ani de căsătorie. Aceasta ne dă un elan să mergem înainte. 

Mai avem documentele scrise, cele ale Conciliului, ale sinodului Bisericii 
africane. La Kinshasa, defunctul cardinal Malula a făcut în 1986 un sinod 
pentru dieceza de Kinshasa, cu titlul Conciliul Vatican şi viitorul Bisericii 
noastre. De 20 de ani, Bisericile noastre, având ca bază textele Conciliului 
al II-lea din Vatican, caută să vadă ce ne poate face să înaintăm. Suntem afri- 
cani şi creştini, dar cum să mergem înainte şi să le propunem credincioşilor 
noştri bucuria de a fi creştin? Ca preot tânăr, în 1978-1979, episcopul m-a 
trimis să predau în Seminarul mic. Unul dintre elevii mei a studiat misio- 
logia la Roma şi, la sfârşitul studiilor, mi-a dăruit o carte a sa: Puterea cuvân- 
tului în tribul Beti din Camerun şi vestirea înculturată a misiunii evangheli- 
zatoare a Bisericii. 

Un lucru este sigur în aceste condiţii: creştinismul misionar pe care l-am 
moştenit e pe moarte. Riscul sincretismului este scăzut, deoarece ne aflăm 
pe calea cea bună şi credem că mergem înainte. Creştinismul colonial care 
exista se poate purifica, uita şi merge mai departe. Unii ar putea spune că, 
la noi, creştinismul este un lucru străin sau că ar fi un creştinism mimetic, 
incapabil să rezolve toate problemele noastre: se poate ca misionarii să aibă 
unele limite, nici măcar un nativ nu va rezolva toate problemele. Totuşi, noi 

am primit moştenirea creştină care e una importantă şi pe care noi dorim să 
o salvăm. 

La noi, creştinismul a fost de două ori alungat: prima dată, o ştiţi şi voi, 
Isus a trebuit să se refugieze în Egipt, un detaliu pe care teologia occidentală 
nu a vrut să- l ia în considerare. În schimb, pentru noi, africanii, fără fuga în 
Egipt, creştinismul nu are sens, deoarece, dacă Isus nu ar fi fugit, ar fi murit. 
Este primul refugiat, împreună cu sfânta familie de la Nazaret. Cine ştie cât 
a stat acolo? Eu cred că 10 ani: a învățat acolo să vorbească, să meargă. După 
moartea lui Irod, s-a întors în Nazaret, dar noi suntem bucuroşi că a mers 
pe pământul Egiptului şi ne întrebăm asupra semnificației denumirii Țara 
Sfântă. Aceasta e formată numai din Palestina, unde se află poporul vechiului 
Israel, sau e ceea ce face papa în 2000, când a spus că face turul țărilor în care 
a mers Isus: Sinai, Liban, Iordania? Noi luăm acest din urmă sens: Ţara Sfântă 
e acolo pe unde a mers Isus şi recuperăm Egiptul şi Africa. 

Creştinismul a mai fost alungat de islam. Marele sfânt al Bisericii afri- 
cane, sfântul Augustin, a fost alungat o dată cu invazia arabă. La noi în junglă 
nu au intrat, deoarece caii nu intră în pădure, din cauza muştelor care-i deran- 
jează. Am fost salvaţi de natură! În Camerun se vede bine această linie de 
demarcaţie a expansiunii islamului şi am rămas păgâni, în religia tradițio- 
nală. Când au venit misionarii protestanți, unii au mers după ei, iar când au 
venit misionarii în sutană alții au mers după ei. Unchiul meu a mers cu ei, 
a devenit preot şi noi l-am urmat. 

În fine, în zona nordică a țării există o prezență a misionarilor conferinței 
episcopale a regiunii Acerna pentru o mărturie a vieții pentru emigraţii creg- 
tini de acolo, dar fără nici un fel de prozelitism. În Maroc, Mauritania, Algeria, 
Libia, Tunisia, exceptând Egiptul şi Etiopia, care au un creştinism secular, 
e inutil să se meargă să se predice, deoarece intri în închisoare. Nimeni nu 
se converteşte. Trebuie să ţii cont de această realitate când eşti la fața locului. 
În Tunisia, cu ocazia vizitei papei, ei au refuzat ceea ce s-a făcut în Maroc. 
Acolo i s-a cerut ca, la sfârşitul vizitei în Camerun, să vină în Maroc şi să vor- 
bească tinerilor pe stadion. Nici unul dintre acei tineri nu era creştin: erau 
musulmani, dar aveau dreptul de a asculta glasul unui învăţător creştin. 
Fostul rege al Marocului a făcut posibil acest lucru, iar la Roma a fost bine 
primită vestea. Dar în zona nordică a Africii, creştinismul a fost şters de pe 
fața pământului. 

A treia sosire a creştinismului este legată de noi: noi nu vrem să pierdem 
rădăcinile creştine din continentul negru. De aceea, definim legea nu în felul 
sfântului Toma (eu sunt canonist): el vorbea de ordinatio rationis, eu prefer 
ceea ce spunea defunctul episcop de Lugano, Correco, ordinatio fidei, deoa- 
rece este o problemă de convingere înainte de toate. Cineva a citat textul 
Sfântului Părinte, Fides et ratio. Şi la el, mai întâi vine credinţa şi apoi ra- 
țiunea. Mă leg de această definiție, după care legea e un lucru interesant, dar 


A FI CREŞTIN ŞI A FI AFRICAN 209 


pentru credință. În acest sens, trebuie citit şi Codul de drept canonic actual. 
Ca atare, Africa apare în centrul preocupărilor noastre. 

În fularul pe care îl vedeţi, culoarea galbenă reprezintă soarele, apoi apare 
un tam-tam (dacă pentru noi viața este sărbătoare, cu atât mai mult sfânta 
Liturghie). Viaţa e frumoasă. Şi avem capul de negresă cu codițe. Viaţa e 
misterioasă: o formă stranie, legată de lucrurile oculte, nu se ştie prea bine. 
Apoi avem libertatea: păsările pleacă din nord înspre Africa iarna, nimeni nu 
ştie pe unde merg şi unde se opresc. 

Noi credem că Dumnezeu ne-a dat acest dar al libertăţii, ca să putem merge 
oriunde, cel puţin în spirit. Cu mintea, unul merge peste tot. Nimeni nu te 
împiedică. Unele dintre bucuriile pe care le am e aceea: mă închid în cameră, 
citesc şi merg foarte departe. Din punct de vedere intelectual, poți merge cu 
rațiunea foarte departe. Dar şi cu credința, e valabil acelaşi lucru : dacă pot 
să mi-o manifest, în circumstanţe favorabile, e foarte bine. Dacă nu, mă închid 
în camera mea şi mă rog de unul singur. 

Vă dau un exemplu: papa vine în Camerun în 1985, coboară din avion, să- 
rută pământul, celebrează sfânta Liturghie şi se întoarce. Pe mine mă trimit 
la Roma pe 14 septembrie în acelaşi an (el venise la Roma în august). Dacă 
eu, la Aeroportul Fiumicino, îngenunchez şi sărut pământul, mă cred nebun. 
Ajung la Colegiul De Propaganda Fide şi, dacă fac acolo acest gest, toți mă 
văd. Îmi dau cheile de la cameră, îi mulțumesc celui care m-a însoţit, intru, 
închid uşa şi sărut pământul Romei. Doamne, şi eu am ajuns acolo unde au 
ajuns martirii romani! Pare o glumă, dar... eu mă aflu încă la Roma, după 18 
ani! Fiecare îşi are propriile semne, propriile simboluri. Mie mi-a plăcut că 
acest om a îngenuncheat şi a sărutat pământul. 

Pentru voi nu înseamnă nimic, dar pentru noi, pentru religia tradițională, 
ce sunt divinităţile? Sunt astrele: soarele, pământul, luna, stelele. De aceea, 
culoarea galbenă de pe fular e şi culoarea soarelui. Acest lucru e ilustrat mai 
bine pe ornatele liturgice, cum este acesta din urmă, pe care ni l-au dăruit cu 
ocazia întâlnirilor noastre. Fiecare țară care găzduieşte o întâlnire panafri- 
cană confecționează un ornat special, care e dăruit participanţilor. Acesta a 
fost făcut pentru ultima întâlnire, de la Dakar, şi se vede şi aici soarele, barca 
şi baobabul (semn al stabilității Bisericii). Dumnezeul lui Isus Cristos e prea 
abstract dacă rămâne doar în cadrul discuţiilor teologice şi filozofice. El tre- 
buie să continue să se întrupeze, să ajungă cumva şi la zeii religiilor noastre 
tradiționale, cum sunt soarele, pământul, fecunditatea. Dacă va fi un cutre- 
mur, iar Africa se află situată între mări, şi toată Africa se scufundă, noi nu 
vom mai exista. Se poate întâmpla. Pentru noi, prima divinitate, sau prima 
garanție, caracteristică este o bucată de pământ. De aici porneşte o anumită 
spiritualitate — respectul pentru pământ — care le dă părinţilor mei, care sunt 
țărani, tot ceea ce mănâncă, în Camerunul de sud, prin munca manuală şi 
cu ajutorul ploii. Nu avem tractoare. Gândeşte-te că tu mergi pe drum, mănânci 


210 DIALOG TEOLOGIC 13 (2004) 


o portocală, arunci semințele pe lângă drum, dacă te întorci după trei luni, 
găseşti un vlăstar de portocal. Acest lucru mai are loc încă în sudul Came- 
runului. În nord, nu, deoarece acolo e deşert. Toate acestea sunt luate în con- 
siderare în rugăciunea noastră, mereu cu soarele în centru, deoarece Dum- 
nezeu e soare. 

Dacă mergem înainte, iată munca noastră: Africa e în centrul preocupărilor 
noastre, fularul o arată, descrierea culorilor, viața în galben/soare e impor- 
tantă. Pentru noi, vederea soarelui, a pământului este o minune. Când avem 
o zi frumoasă, unul îi poate înălța scurte rugăciuni lui Dumnezeu toată ziua, 
când nu e soare, rugăciunea este puţin umbrită, deoarece nu se vede soarele. 
La noi este mereu şi ne ajută. Acesta e numai un exemplu de înculturare. 

Un alt exemplu e constituit de întâlnirea de pe Insula Gore, din Senegal, 
a episcopilor africani, unde am rememorat un alt aspect al vieţii noastre, scla- 
vagismul, faptul vinderii propriului frate. Acum nu ne mai uităm la cel care 
cumpăra sclavii, ne uităm la noi: cum a fost posibil ca cineva să-şi vândă pro- 
priul frate? Cum e posibil ca, astăzi, conducătorii noştri să vândă țara noastră: 
construim şosele care costă 15 milioane de dolari, şi guvernanţii spun: dă-mi 
5 milioane, ia şi tu 5 milioane şi realizăm o şosea cu 5 milioane. Biserica nu 
are arme, nu are armată, noi spunem: să ne rugăm pentru ei, să cerem iertare 
pentru aceste păcate sociale, instalate în poporul nostru. Episcopii au mers 
cu preoții, cu poporul, la Gore, ca să vadă unde au stat sclavii, acolo am făcut 
o Liturghie frumoasă. Episcopii au făcut acest pelerinaj pentru viitor, ca să 
ceară iertare. Era emoționant, iar persoanele din insulă s-au îmbrăcat în sclavi. 

Există o congregație romană ce vorbeşte de evanghelizare în cadrul Curiei 
romane, Congregația pentru Evanghelizarea Popoarelor. Prefectul emerit al 
acestei Congregaţiei a făcut foarte mult pentru Africa. În ceea ce priveşte 
evanghelizarea Africii, singurul lucru stabil este pământul, suprafața Africii, 
o cincime din suprafața lumii. Toate celelalte, spune prefectul, sunt în mig- 
care: avem o creştere demografică rapidă (Africa e lipsită de populaţie la țară, 
puţini locuiesc la țară, proprietăţile sunt foarte mari, toată lumea merge în 
oraş, trăieşte în bidonville). Sub aspect politic, continuă schimbările; entu- 
ziasmul independenţei a trecut. Astăzi este vorba de alte schimbări. În dome- 
niul economic, Africa e cel mai sărac continent: economia este predominant 
agricolă, pastorală. Din fericire, pământul este generos, cu excepţia zonelor 
deşertice, care tind să crească. Avem bogății naturale subterane. 

Evanghelizarea în Africa s-a născut o dată cu naşterea Bisericii, valorile 
africane, bucuria de a trăi, simțul religios, rugăciunea, simţul comunităţii, 
al familiei sunt prezente. Eu sunt preot deoarece familia mă susține: cu toți, 
surorile cu soţii lor, cei 36 de nepoți (când ajunge unchiul acasă, e o biserică 
întreagă ce cântă) constituie un sprijin. Ca atare, Biserica trăieşte o credință 
înculturată în multe aspecte. 

Papa l-a trimis pe cardinalul Arinze la Congregația pentru Cultul Divin. 
Cardinalul Arinze a fost delegat de papă să închidă sinodul pentru Africa 
printr-o sfântă Liturghie, lucru emoționant pentru noi. Nouă ani după aceea, 
papa îl numeşte prefect al Congregaţiei pentru Cultul Divin. Dacă viaţa creş- 
tină este sărbătoare, şi Liturghia la fel. Biserica universală poate primi câte 
ceva din aceste lucruri: simbolurile pe care vi le-am arătat şi altele. Dar nu 
acesta e lucrul cel mai important. Cardinalul Arinze a lucrat timp de 18 ani 
în dialogul inter-religios. Or, venirea lui la conducerea acestei Congregaţii 
poate să ne arate, în interiorul Bisericii, care tip de dialog ne este de folos. 

Întrebarea africanilor: Unde este Dumnezeul nostru? Cine e Dumnezeul 
nostru? Dacă se pun aceste întrebări, suntem liniștiți. În Occident, lumea 
practică yoga şi alte practici orientale. Am văzut în Franţa că, pentru a învăța 
să râdă, o doamnă plăteşte un maestru care o pune să facă diferite mişcări şi 
să râdă. Noi râdem ca fii ai lui Dumnezeu cu bucuria în inimă! Nu înţeleg ce 
se întâmplă! Roma ne este e de folos prin Congregația pentru Cultul Divin şi 
încercăm să mergem înainte cu aplicarea documentului Sacrosanctum con- 
cilium, care a împlinit 40 de ani pe 4 decembrie anul trecut. Religiile tradițio- 
nale, creştinismul şi islamul, pot să trăiască împreună în Africa. În Senegal, 
musulmanii formează 95%, iar preşedintele statului era bucuros să vadă mai 
mult de 100 de episcopi africani la el în ţară. Ne-au primit bine şi trăiesc cu 
toţii în pace. În alte locuri, ca Sudan, este teribil: se ucid între ei pe motive de 
credință. Să-i mulțumim lui Dumnezeu pentru ceea ce a făcut. 

Evanghelia, astăzi, în Africa nu trebuie să dispară, trebuie să rămână cu 
noi. Africa nu trebuie să fie deplânsă, nici să nu provoace frică, ci trebuie să 
fie iubită, cu o iubire pasionată, asemenea aceleia pe care a avut-o Isus şi care 
a dat denumirea de pasiune (pătimire), care înseamnă a muri, cuvânt pe care 
noi îl cinstim. Vă mulțumesc. 


DIALOGURI, COMENTARII, ÎNTREBĂRI 
aD 


Pr. E. Ferenț (pentru V. Possenti): Ieri, s-a vorbit despre eşecul metafizicii. 
Astăzi văd că domnul profesor ia poziție împotriva nihilismului ființei, nihi- 
lismului teoretic. Aş dori să ştiu dacă în universităţile din Italia există o reîn- 
toarcere la metafizică. La noi se vorbeşte că nu mai e nevoie de metafizică, dar, 
după cum spunea şi dl. Pajer, noi nu suntem stăpânii naturii umane şi nici 
ai metafizicii. De aceea, cred că este nevoie de metafizică, într-un sens profund, 
filozofic. Care e atitudinea universităților italiene față de metafizică? 


V. Possenti: E o întrebare foarte frumoasă şi foarte importantă, după pă- 
rerea mea. În Italia, situaţia este foarte asemănătoare cu aceea din alte ţări. 
Mă refer la universităţile de stat: în Italia există, dacă nu mă înşel, în jur de 
15 de universităţi. Apoi mai sunt universitățile pontificale romane, care sunt 
în jur de zece. Referindu-ne la universitățile naționale, unde peste tot există 
o Facultate de Litere-Filozofie, care în Italia are cel mai mare număr de stu- 
denţi, unde avem multe cursuri în vederea licenţei, apoi, ca număr de studenți, 
avem Facultatea de Economie, Drept, Medicină, Politehnică. Totuşi, este destul 
de surprinzător că facultatea care are cei mai mulți studenţi în Italia este cea 
de Litere-Filozofie. 

Ce ar fi de spus despre situația învățământului universitar de filozofie, în 
ceea ce priveşte metafizica? Aceasta nu este foarte deosebită de cea din alte 
țări. Şi în Italia găsim o atitudine răspândită în parte antimetafizică, în parte 
postmetafizică. Asta înseamnă că teza, uneori explicită, alteori implicită, e 
aceea că ştiinţa este singura care cunoaşte. A spune că metafizica e depăşită 
înseamnă să aderi la teza lui Comte. Teza sa a fost rar explicată, dar este teza 
unuia dintre marii profeţi ai secolului al XX-lea, deoarece a fixat legea celor 
trei stadii, după care cunoaşterea trece de la stadiul teologic la cel metafizic, 
şi apoi ştiinţific. Iar când cunoaşterea a ajuns la stadiul ştiinţific, a anulat totul. 
Adică cunoaşterea teologică, cea metafizică şi cea ştiinţifică nu numai că sunt 
prezente concomitent dar, o dată atins stadiul cunoaşterii pozitive al ştiinţei, 
celelalte două stadii sunt abandonate. Chiar dacă numele lui Comte nu este 
citat în mod expres, el rămâne un mare profet al secolului al XX-lea. Ca atare, 
şi în Italia, teza care este majoritară, cu excepţii totuşi relevante, este aceea 
a depăşirii metafizicii, care e o depăşire globală: nu mai există metafizică (Cer- 
cul de la Viena, Wiener Kreis), sau teza mai îndulcită până la un punct, aceea 
a depăşirii, a gândirii slabe, după care noi ne îndepărtăm treptat de meta- 
fizică, teza lui Heidegger, păstrând câteva firimituri ca amintire a trecutului. 

Punctul central, din punct de vedere mondial, după părerea mea, al filo- 
zofiei contemporane este dezbaterea despre metafizică, ţinând cont de faptul 
că secolul al XX-lea a fost secolul în care, probabil, s-a vorbit cel mai mult 
despre metafizică, atât pentru a o accepta, cât şi pentru a o refuza. În univer- 
sitățile italiene există aceste poziţii prevalente, care, în substanţă, afirmă că 
filozofia teoretică, în speţă profesorii de filozofie teoretică (sunt multe catedre 
în Italia!), se ocupă cu istoriografia filozofică, nu se mai ocupă cu un învăță- 
mânt de natură teoretică, ci încearcă o abordare teoretică prin intermediul 
studierii unui autor sau altul. Sunt şi excepţii, nu prea numeroase, reprezen- 
tate de unele filoane care se leagă de şcoala Universităţii Catolice din Milano, 
care a ținut vie în trecut problema cunoaşterii metafizice (astăzi problema e 
puţin mai delicată) sau de unii profesori. 

Eu predau astăzi filozofia politică, am predat filozofia morală, am scris mult 
în domeniul ontologiei. Trec drept unul dintre susținătorii cunoaşterii meta- 
fizice. Lucrarea mea cea mai importantă se numeşte „A treia navigare: nihi- 
lism - metafizică”. Eu am avansat ideea că filozofia mondială, de acum 150 
de ani şi până azi, de la Nietzsche la Heidegger şi chiar după el, a încercat să 
dea un răspuns posibil la întrebarea ce este nihilismul: Nietzsche şi Heidegger 
au încercat să dea un răspuns. Răspunsul meu este că, în general, filozofia 
mondială a eşuat în încercarea de a răspunde ce este nihilismul. Numai filo- 
zofia ființei, metafizica ființei, este în măsură să dea un răspuns adecvat la 
întrebarea „Ce este nihilismul?” 

Am vrut să adaug acest aspect, deoarece reprezintă o noutate reală în învă- 
țătura Bisericii. Dacă citim enciclica Fides et ratio, pentru prima oară în în- 
tregul magisteriu al Bisericii moderne, se introduce problema nihilismului, 
pe care Conciliul al II-lea din Vatican a lăsat-o deoparte. Conciliul nu a abor- 
dat niciodată problema nihilismului, ci a abordat problema ateismului. Fides 
et ratio, la 120 de ani de la Vatican I şi de la enciclica lui Leon al XIII-lea, Ae- 
terni Patris, în paragrafe puține, dar foarte precise, propune o definiţie a nihi- 
lismului, introducând pentru prima oară nişte elemente noi, despre care 
puţini dintre cei ce au citit Fides et ratio şi-au dat seama, poate şi din cauza 
scurtimii frazei enciclicei, pentru a răspunde la întrebarea ce este nihilismul, 
care e o întrebare ce comportă o aprofundare ontologică, metafizică şi gnoseo- 
logică a doctrinei cunoaşterii. 

Noi suntem în această situație în care anumite catedre, unii profesori încep 
să reia un discurs de tip ontologic, în sensul autentic, dar modest, adică o des- 
criere a obiectelor din lume. E o ontologie descriptivă, în care, într-o oarecare 
măsură, se recuperează noţiunile de origine aristotelică. Asta fac unii profe- 
sori de orientare analitică în sens larg. În schimb, în general, în afară de anu- 
mite aspecte ale gândirii religioase, metafizica nu se bucură de o faimă bună, 
fapt pentru care Fides et ratio a cerut o schimbare foarte puternică a lucru- 
rilor care se predau în facultăţile teologice, filozofice, religioase şi, indirect, 

nereligioase, necatolice, adică trecerea de la hermeneutică la fundament. 
Noi venim după 45-50 de ani în care teologia catolică a mers pe coordonate 
istoriografice, hermeneutice, uitându-se căutarea fundamentelor. Fides et 
ratio cere în mod expres să se treacă de la momentul hermeneutic la mo- 
mentul metafizic întemeietor. 


Pr. Tadeusz Rostworowsky SJ: Continuând această dezbatere despre meta- 
fizică şi având în vedere modul în care ea a fost prezentată până la Descartes, 
mă întreb dacă acesta nu s-a făcut vinovat de criza care a venit după el. Acum 
asistăm la trecerea de la modelul cosmologic spre modelul personalist, şi deci, 
o prezentare a metafizicii ca o dimensiune teoretică, esențialistă, va da faliment, 
deoarece omul vrea să problematizeze într-o manieră subiectivă, nu subiec- 
tivistă, ci subiectivă, personalistă. Conciliul al II-lea din Vatican foloseşte un 
limbaj cu adevărat nou, diferit de ce era înainte, şi arată prin metoda fenome- 
nologică, descriptivă, situația de azi. Vedem că, astăzi, omul se întâlneşte cu 
metafizica prin intermediul experienţei trăite. Altminteri, apare riscul de a 
vorbi de ceva abstract, care apoi va fi refuzat. E ceea ce face Mel Gibson în 
ultimul său film, Patimile lui Cristos, se foloseşte de toate planurile: prezintă 
pătimirea lui Isus de sus, de jos, se mişcă cu camera. În centru este Cristos, 
supus pătimirii. Conciliul al II-lea din Vatican spune în Gaudium et spes: 
„Cristos, noul Adam, prin însăşi revelarea misterului Tatălui şi a iubirii aces- 
tuia, îl dezvăluie pe deplin omului pe om şi îi descoperă măreţia chemării pro- 
prii” (GS 22). 


Possenti: Cred că dumneavoastră aţi atins un punct foarte important, care 
ar merita o aprofundare şi nuanțare ulterioară. Şi eu cred că — pentru a mă 
exprima cu limbajul unui gânditor italian, Cornelio Fabro — scolastica deca- 
dentă a separat esența de existență, împotriva gândirii ontologice fundamen- 
tale a lui Toma de Aquino, având loc o cedare de tip raționalist. Marele ad- 
versar, în general, al gândirii religioase în epoca modernă a fost raționalismul 
de orice tip: raționalismul gnoseologic, metafizic şi, desigur, Biserica şi teo- 
logia epocii moderne, încercând să răspundă raționalismului, poate să fi avut 
şi ea cedări de ordin raționalist. Totuşi, acest aspect nu explică decât în parte 
situaţia de criză în care se află metafizica, iar la sugestia înțeleaptă a lui 
Karol Wojtila ca filozof, de reluare a elementului fenomenologic, a celui exis- 
tențial, aş adăuga că marii metafizicieni creştini ai secolului al XX-lea au ac- 
ționat în această direcţie. Cine vrea să citească micul tratat al lui Jacques 
Maritain, Scurt tratat despre existenţa existentului din 1947, va găsi în el 
un tratat de metafizică existențială. Aceasta pare să coincidă cu ceea ce spu- 
neam eu mai devreme despre problema esenței, care astăzi asumă o încărcă- 
tură esențială: trebuie să fim atenţi ca, după această fază în care metafizica 
a reluat contactul cu existența, să nu pierdem din vedere că existența este un 

fenomen compozit; rămânând în limbajul sfântului Toma, fiindul e compus 
din actul de a fi şi din esență. 

Eu, considerându-mă un metafizic existenţial, aş vrea să reamintesc ceea 
ce astăzi constituie un risc grav din partea culturii fundamental scientistă 
şi empiristă contemporană, deoarece laitmotivul culturii de azi e empirismul 
şi nominalismul, şi anume riscul de a face abstracție de esenţă. A face ab- 
stracție de esenţă înseamnă a pune totul pe acelaşi plan. Dacă eu mă întreb 
ca filozof interesat de problemele de bioetică, ceea ce găsesc în problemele 
bioetice sau antropologice decisive, cum e aceea a statutului embrionului şi 
a problemei clonării umane şi a celulelor staminale, clonarea terapeutică, în 
general, tipul de raționament antropologic ce este avansat pentru a justifica 
orice lucru este un tip de raționalism care ucide esența. Noi ne găsim în fața 
necesităţii, atât umane, cât şi metafizice şi filozofice, de a coordona din nou 
discursul existenţial cu discursul esențelor, deoarece ne aflăm pe plan cultural 
în fața unei reduceri la zero, a unui nihilism al esenței. 


Pr. W. Dancă (pentru E Pajer): Eu aş vrea să întreb dacă astăzi, în Italia, în 
învățământul religios din şcoală, creştinismul are un cuvânt de spus? Există 
un model performativ creştin care este propus în învățământul religios în 
Italia? Care sunt trăsăturile specifice ale acestui model? 


F. Pajer: În şcoala publică italiană, majoritară (mai mult de 90-95% din 
şcoala înțeleasă în toate gradele sale, de la grădiniță până la sfârşitul gimna- 
ziului e şcoală de stat, ca atare, şcoala catolică independentă de stat există 
într-o proporție infimă), conform noului Concordat între Republica Italiană 
şi Sfântul Scaun, din 1984, a apărut profilul nou al culturii religioase de inspi- 
rație sau conținut catolic, propusă ca facultativă în şcoala publică. Actual- 
mente, media națională a celui care cere acest curs de predare a religiei cato- 
lice (acesta e titlul oficial) este de 83%. E vorba de o oră în gimnaziu şi de 
două ore în şcoala generală şi la grădiniță. Totuşi, în şcolile superioare, unde 
avem adolescenţi, media tinde să scadă. În marile oraşe, ca Florenţa, Torino, 
Milano, Bologna, proporţia tinde să ajungă la 50%. Marele defect al acestui 
sistem este că elevii care nu au sau nu doresc să urmeze cursurile de religie 
catolică pot să lipsească de la şcoală, au o oră liberă. În acest caz, este legis- 
laţia de stat cea care poartă vina, deoarece, până la semnarea noului Con- 
cordat din 1984, statul se angaja să organizeze, într-un fel sau altul, un curs 
de cultură religioasă aconfesional, care să fie propus elevilor ce nu cer ora 
confesională. 

Dar întorcându-ne la ora confesională, trebuie să spunem că este un învă- 
țământ care nu mai e de tip catehetic, ci un învățământ cultural asupra reli- 
giei catolice, nu de credință catolică, astfel încât copiii necredincioşi sau de 
altă credinţă să fie liberi să vină la ora de religie catolică, pentru o informare 

pe cât posibil obiectivă, întemeiată, documentată, despre catolicism, despre 
cum citesc catolicii Biblia, despre cum interpretează legile etice sau cum văd 
istoria Bisericii sau istoria actuală. Acesta e conținutul de tip confesional din 
punct de vedere material, dar aconfesional din punct de vedere formal. Nu 
poate exista în şcoala publică un curs de cateheză, ci doar un curs de infor- 
mare critică, care uneori devine în mod necesar comparată între pozițiile creş- 
tinismului, ale catolicismului şi poziţiile altor religii sau ale non-religiilor 
într-o problemă oarecare. De altfel, problema necredinței, a ceea ce altă dată 
se denumea ateism, indiferență religioasă, devine tot mai mult un obiect ne- 
cesar de integrare în cursul de religie, deoarece copiii, mai ales adolescenții, 
trebuie să fie informaţi despre totalitatea fenomenului religios, inclusiv asupra 
nereligiozităţii, chiar dacă sub acest nume se ascund diferite fenomene de reli- 
giozitate episodică, sectară, de spiritualitate care acoperă arcul a ceea ce acum 
câteva decenii era denumit absenţa religiei sau ateismul. Astăzi ştim că, mici 
şi mari, fiecare dintre noi ne fabricăm mulţi zei, ba chiar prea mulți. 


Ep. P Gherghel: În timpul vizitei în Kenya, l-am însoţit pe Pr. Eugen Blaj 
la parohia sa din Maicona, în NE Kenyei, într-o zonă locuită de diferite tri- 
buri, printre care şi tribul Gabra. Acolo, pr. Blaj a dorit să-şi trăiască vocația 
sa de misionar împreună cu aceşti oameni. Eu am putut să văd, întâlnind aceste 
grupuri de Gabra, locuind în maniatele lor, că trăiesc ca în Vechiul Testament, 
ca Abraham, ca Isaac, care iubesc foarte mult să trăiască în natură, cu caprele, 
cu cămilele. Merg cu aceste animale dintr-un loc într-altul în regiunea Marsabit, 
iar viața lor aceasta este. Au o credință profundă, o încredere în Dumnezeul 
lor, un Dumnezeu care e mereu cu ei. Şi se scoală în fiecare dimineaţă, dorind 
să-l întâlnească pe Dumnezeu. Au foarte multe tradiţii pe care le respectă de 
mii de ani. N-au prea multă mâncare, dar îşi trăiesc viața cu bucurie şi îl iubesc 
pe Dumnezeu, căruia îi cer mereu ploaie. Am fost impresionat de simplitatea, 
sărăcia, de viața lor pastorală, naturală, dar, în special, de fericirea pe care o 
aveau în inimă. Obiceiurile pe care le respectă, practicile de cult, cultura lor 
proprie de nomazi îi emoţionează pe toţi cei ce îi văd. Disponibilitatea de a 
întâlni mesajul evangheliei lui Cristos este mare în contextul vieţii lor natu- 
rale. 

Am trăit aici realitatea expresiei medievale gratia supponit naturam. Dacă 
obiceiurile lor sunt păstrate, misionarii pot lucra cu ei, pot să-l prezinte pe 
Cristos cel adevărat, viu, să le schimbe conduita. Această prezență a misio- 
narilor, care îi iubesc — şi ei văd dacă îi iubesc sau nu —, e o posibilitate de a 
schimba morala legii într-o morală a conştiinţei. Am celebrat Liturghia de trei 
ori în biserici (una făcută în şase luni de pr. Eugen Blaj) cu episcopul de Mar- 
sabit, dar celelalte Liturghii le-am celebrat sub altarul naturii — sub un copac, 
lângă o maniată —, cu un grup de copilaşi, dar şi de bătrâni — gabela, cum spun 
ei —, care stăteau în jurul nostru. Acolo se mai aflau nu numai creştinii catolici, 

care sunt puțini în acea parte, deoarece acolo abia a început prima evanghe- 
lizare, ci şi alții, musulmanii. Erau bucuroşi să participe, iar după Liturghie 
discutau despre problemele lor, în special despre grădiniță, despre un mic 
spital, despre cum să trăiască împreună viața, despre cum să găsească apă, 
acestea erau priorităţile lor. 

Am văzut cum iubeşte pr. Eugen această lume nomadă, la fel şi pr. Isidor, 
cum vin să-i caute în locurile unde se stabilesc, deoarece, după şase luni, după 
un an, îşi schimbă locul, iar preoții, la rândul lor, îşi schimbă şi ei altarul, sub 
un alt copac, împreună cu ei. Acesta era un fapt cu adevărat emoționant. Am 
fost privilegiat, deoarece, vizitând o maniată de musulmani, cu care pr. Eugen 
a intrat în contact printr-o grădiniță, aceştia ne-au cinstit foarte mult, iar ca 
dar, am primit, după Liturghie, o capră, un dar special, pe care însă nu am 
putut s-o luăm acasă. Cu aceasta vreau să spun că misionarii noştri pot să-l 
prezinte pe Isus numai prin intermediul iubirii şi fac atâtea eforturi, fac atâtea 
jertfe, merg sute de kilometri, străzile sunt cu adevărat urâte pe acolo, iar în 
acele locuri au mers ei să întâlnească această lume. 

Ce a spus Mons. Njen este foarte adevărat: această muzică e o formă de 
prezentare a credinței lor. Cântă mereu, şi mai ales la Liturghie. Apoi, veş- 
mintele care sunt minunate şi sunt întotdeauna curate. Nu au multă apă, dar 
ei ştiu să găsească o posibilitate ca să aibă haine curate. Mai amintim momen- 
tele lor de taină, pe care, dacă un misionar ştie să le respecte, le câştigă ini- 
mile. Dacă misionarul ştie să le respecte practicile, e imediat acceptat. Dacă 
vrea să schimbe ceva din viața lor, care e una minunată, atunci s-ar putea să 
aibă probleme. 

Acesta e ceea ce am învăţat la întoarcerea din Kenya, din zona Marsabit, 
dar nu numai acolo. Am vizitat şi alte centre misionare şi am văzut că misio- 
narii îşi trăiesc viața împreună cu ei şi, dacă fac acest lucru, îl fac pe Isus să 
trăiască în această parte minunată a lumii. Biserica din Africa este Biserica 
nouă, Biserica viitorului! Sunt foarte mulți creştini care ştiu să-şi respecte 
cultura şi tradiţiile proprii, dar şi să trăiască cu mare bucurie prezența lui Isus 
între ei şi împreună cu ei. 


